་ཚིག་གསོ་བའི་ཆོ་ག་བྱེད་ན། སྐབས་འདིའམ། འཇིག་རྟེན་པའི་
གཏོར་མ་གཏོང་བའི་རྗེས་ལ་བྱའོ། །གསུམ་པ་ལྷག་ཆད་ཁ་བསྐྱང་བའི་ཕྱིར་ཡི་གེ་བརྒྱ་པ་བརྗོད་པ་ནི། སེམས་ཀྱིས་སྡིག་པ་ཐམས་ཅད་བཤགས་པ་དང་། ཆོ་ག་ལྷག་ཆད་ཁ་བསྐང་བར་བསམས་ལ། ཡི་གེ་བརྒྱ་པ་བརྒྱ་རྩ་གཅིག་ལ་སོགས་པ་ཅི་ནུས་
བཟླས་པའི་མཐར། བདག་ནི་མི་ཤེས་རྨོངས་པ་སྟེ། །ཞེས་སོགས་དང་། མ་འབྱོར་པ་དང་ཉམས་པ་དང་། །གང་ཡང་བདག་རྨོངས་བློ་ཡིས་ནི། །བགྱིས་པ་དང་ནི་བགྱིད་སྩལ་བ། །དེ་ཀུན་མགོན་པོས་བཟོད་པར་མཛོད། །ཅེས་པ་དང་། གང་
ཡང་བདག་ལས་དང་པོ་པའི་རྟེན་གྱི་གང་ཟག་དུ་གྱུར་པས། ཏིང་ངེ་འཛིན་མི་གསལ་བ་དང་། བྱིང་བ་དང་རྒོད་པ་དང་། ཆོ་གའི་ཡོ་བྱད་མ་ཚང་བ་དང་། ལྷག་པ་དང་། ཉམས་པ་དང་། ཕྱིན་ཅི་ལོག་ཏུ་གྱུར་པ་ཐམས་ཅད་བཟོད་པ་ཆེན་པོ་མཛད་དུ་
གསོལ༑ ཞེས་བརྗོད་དོ། །བཞི་པ་ལས་བསགས་པ་འབྲས་བུ་དང་ལྡན་པའི་སྨོན་ལམ་གདབ་པ་ནི། ཡོན་བདག་གིས་གསེར་ལ་སོགས་པའི་ཡོན་སློབ་དཔོན་ལ་ཉིས་འགྱུར་དང་། གཞན་རྣམས་ལ་མཉམ་པར་ཕུལ་ནས། མཎྜལ་བྱས་ནས། པུས་
266

ངས་ནས་
আ །བཙུགས་ཐལ་མོ་སྦྱར་ལ། རྡོ་རྗེ་འཛིན་སོགས་དགོངས་སུ་གསོལ། །ཁྱེད་ལ་རབ་ཏུ་དྭང་བ་ཡིས། །མཆོད་པའི་ཚོགས་ནི་རབ་ཕུལ་བས། །བདག་དང་མཐའ་ཡས་སེམས་ཅན་ཀུན། །འཁོར་བའི་སྡུག་བསྔལ་སྤངས་
ནི༑ །བདེ་ཆེན་རྡོ་རྗེ་འཛིན་རྒྱལ་ཤོག །ཅེས་བརྗོད་ཅིང་ཚོགས་པ་ཐམས་ཅད་མཐུན་འགྱུར་བྱ། གལ་ཏེ་སྦྱིན་བདག་གིས་བསྔོ་བ་མི་ཤེས་ན། སློབ་དཔོན་གྱིས། བསོད་ནམས་མཐར་ཐུག་ཚོགས་ཀྱི་འཁོར་ལོ་བསྐོར་བའི་དགེ་བའི་རྩ་བ་འདིས་གཙོ་
བྱས༑ དུས་གསུམ་དུ་བསགས་པའི་དགེ་བའི་རྩ་བ་རྣམས་ལ་བརྟེན་ནས། སེམས་ཅན་ཐམས་ཅད་ཀྱི་རྡོ་རྗེ་འཆང་ཆེན་པོའི་གོ་འཕང་ཐོབ་པར་གྱུར་ཅིག _སྙམ་པ་གྱིས། ཞེས་བརྗོད་ལ། རྗེ་བཙུན་རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་
པ་རྣམས་དང་། ཡི་དམ་དཀྱིལ་འཁོར་གྱི་འཁོར་ལོའི་ལྷ་ཚོགས། དཔའ་བོ་དང་རྣལ་འབྱོར་མའི་ཚོགས་ཐམས་ཅད་བདག་ཅག་རྣམས་ལ་དགོངས་སུ་གསོལ། དགེ་བ་འདི་ཡིས་ནམ་མཁའི་མཐའ་བཀླས་པའི། །ལུས་ཅན་ཀུན་གྱི་བསོད་ནམས་ཡེ་ཤེས་
ཚོགས༑ །མྱུར་དུ་བསྒྲུབ་སྟེ་ཚེ་འདི་ཁོ་ན་ལ། །རྡོ་རྗེ་འཛིན་པའི་ས་ལ་གནས་པར་ཤོག །ཅེས་པ་ཙམ་མམ། བདག་གི་དུས་གསུམ་དགེ་བ་ཅི་སྤྱད་པ། །ནམ་མཁའ་མཐས་ཀླས་གྱུར་པའི་སེམས་ཅན་རྣམས། །བླ་མེད་ཐེག་པ་ཆེན་པོའི་སྣོད་གྱུར་ཏེ། །
ཀུན་ཀྱང་རྡོ་རྗེ་འཛིན་པའི་བདག་ཉིད་ཤོག །ཅེས་པ་ལན་གསུམ་གྱིས་མཐར་ཐུག་སངས་རྒྱས་སུ་བསྔོས་ལ། བདག་ཀྱང་སངས་རྒྱས་མ་ཐོབ་པར། །སྐྱེ་དང་སྐྱེ་བ་གནས་བཟང་པོར། །རིགས་བཟང་སྤྱོད་པ་བཟང་བ་དང་། །གྲོགས་བཟང་བླ་མས་རྗེས་
267

འཛིན་ཤོག །ཚུལ་ཁྲིམས་དག་ཅིང་མཁས་ལ་སྒྲིན། །རྣམ་པར་དག་ཅིང་རྒྱུད་གཅིག་ལ། །སྐལ་བཟང་སྤྱོད་པས་རྣམ་བརྒྱན་པ། །ཐོས་ནས་ལེགས་པར་སྟོན་པར་ཤོག །མགོ་བོར་བླ་མའི་ཅོད་པཎ་འཆང་། །ལག་པས་ཐབས་ཤེས་རྡོ་དྲིལ་འཛིན། །
ངག་ཏུ་གསང་སྔགས་རྒྱལ་པོ་བཟླས། །ཡིད་ཀྱིས་ཟུང་འཇུག་བསྒོམ་པར་ཤོག །འདི་ནས་བྱང་ཆུབ་སྙིང་པོའི་བར། །བླ་མ་ལྷ་དང་མི་འབྲལ་ཞིང་། །སྒྲུབ་ལ་བར་ཆད་མེད་པ་དང་། །བསྟན་ལ་བྱ་བ་བྱེད་པར་ཤོག །ཅེས་པ་གནས་སྐབས་ཀྱི་
དང་༑ སེམས་ཅན་ཐམས་ཅད་བདེ་གྱུར་ཅིག །སེམས་ཅན་ཐམས་ཅད་སྐྱོན་མེད་པར། །གང་གིས་ལམ་ཀྱི་གྲོལ་གྱུར་པ། །དེ་ཡིས་སངས་རྒྱས་ཉིད་ཐོབ་ཤོག །ཅེས་སེམས་ཅན་གྱི་དོན་དུ་བསྔོས་ལ། སླར་ཡང་། དགེ་བའི་རྩ་བ་འདི་དག་གི་མཐུ་
དང་ནུས་པ་ལ་བརྟེན་ནས། ཕན་བདེའི་འབྱུང་གནས་རྡོ་རྗེ་ཐེག་པའི་བསྟན་པ་རིན་པོ་ཆེ་ཕྱོགས་དུས་གནས་སྐབས་ཐམས་ཅད་དུ་དར་ཞིང་རྒྱས་ལ་ཡུན་རིང་དུ་གནས་པར་གྱུར་ཅིག བསྟན་པའི་རྩ་ལག་དམ་པ་རྒྱལ་བ་རྡོ་རྗེ་འཆང་ཆེན་པོ་ལ་སོགས་པ་རྩ་༣
བརྒྱུད་ཀྱི་བླ་མ་དམ་པ་བདེ་བར་གཤེགས་པ་རྣམས་ཀྱི་ཐུགས་ཀྱི་དགོངས་པ་ཁྱད་པར་ཅན་ཐམས་ཅད་གོང་ནས་གོང་དུ་ཡོངས་སུ་རྫོགས་པར་གྱུར་ཅིག ད་ལྟར་ཞལ་བཞུགས་པའི་སྐྱེས་བུ་དམ་པ་རྒྱུད་སྡེ་བཞི་ལ་ཀློག་པ་ཐོས་བསམ་གྱི་འཁོར་ལོ་མཛད་པ་
རྣམས་སྐུ་ཁམས་བཟང་ཞིང་སྐུ་ཚེ་རིང་བར་གྱུར་ཅིག
རིམ་གཉིས་ཀྱི་ཏིང་ངེ་འཛིན་ལ་སྤོང་བ་བསམ་གཏན་གྱི་འཁོར་ལོ་མཛད་པའི་སྒྲུབ་པ་པོ་ཐམས་ཅད་ཀྱིས་ལྷན་ཅིག་སྐྱེས་པའི་ཡེ་ཤེས་ཀྱི་རྟོགས་པ་གོང་ནས་གོང་དུ་འཕེལ་ཞིང་རྒྱས་པར་གྱུར་ཅིག དེ་

の
།དག་གི་བྱིན་རླབས་དང་ནུས་མཐུ་ལ་བརྟེན་ནས། སྦྱིན་བདག་ཆེ་གེ་ཞེས་བགྱི་བས་ཚེ་འཁོར་བ་ཐོག་མ་མེད་པ་ནས་བསགས་པའི་སྡིག་པ་དང་སྒྲིབ་པ་ཐམས་ཅད་ཞི་བ་དང་། ལུས་དང་ལོངས་སྤྱོད་དང་སྐལ་བ་དང་དགེ་བ་
སྒྲུབ་པའི་བར་དུ་གཅོད་པ་ཐམས་ཅད་ཉེ་བར་ཞི་བར་གྱུར་ཅིག ཅེས་སམ། ཆེ་གེེའི་རིམ་པ་གཉིས་ཀྱི་མངོན་པར་རྟོགས་པའི་ཡོན་ཏན་དང་། ཚེ་དང་བསོད་ནམས་དང་དཔལ་དང་འབྱོར་པ་དང་ལེགས་པའི་ཡོན་ཏན་ཐམས་ཅད་གོང་ནས་གོང་དུ་འཕེལ་
》ཞིང་རྒྱས་པར་གྱུར་ཅིག ཅེས་སོགས་སྦྱིན་བདག་གི་འདོད་པའི་དོན་ལ་ལན་བདུན་ནམ་ཉི་ཤུ་རྩ་གཅིག་ཏུ་སྨོན་ལམ་གདབ། གཞན་ཡང་ས་ཕྱོགས་འདི་ཉིད་ཀྱིས་གཙོ་བྱས་པའི་འཇིག་རྟེན་གྱི་ཁམས་ཐམས་ཅད་དུ་འཁྲུག་ལོང་དང་། རིམས་ནད་མེད་ཅིང་
ལོ་ལེགས་པ་དང་བཀྲ་ཤིས་པ་ལ་སོགས་པའི་དགེ་ལེགས་ཐམས་ཅད་ཀྱིས་ཁྱབ་པར་གྱུར་ཅིག མར་གྱུར་པའི་སེམས་ཅན་ཐམས་ཅད་ཀྱང་ཆོས་དགེ་བ་བཅུ་ལ་གནས་ཤིང་རྡོ་རྗེ་ཐེག་པའི་སྣོད་དུ་གྱུར་ཅིག བླ་མེད་བླ་མའི་ཐུགས་རྗེ་དང་། །རྒྱལ་དང་རྒྱལ་
སྲས་རང་རྒྱལ་དང་། །དགྲ་བཅོམ་བདེན་པའི་བྱིན་རླབས་ཀྱིས། །ཅི་ལྟར་བསྔོས་བཞིན་འགྲུབ་པར་ཤོག །ཅེས་སོགས་ཀྱིས་བསྔོ་བ་དང་སྨོན་ལམ་རྒྱ་ཆེར་བྱས་ལ། ཡོན་བདག་སྤྲོ་བ་བསྐྱེད་པའི་ཕྱིར། །ཨེ་མ་སེམས་ཅན་ཆེན་པོ་ཁྱོད། །དེང་ནས་
སངས་རྒྱས་རྣམས་ཀྱིས་ནི། །ཁྱོད་ལ་རབ་ཏུ་དགོངས་འགྱུར་ཞིང་། །སངས་རྒྱས་ཉིད་དུ་འགྱུར་བས་ན། །འབྲས་བུ་ཆེན་པོ་མཐོང་ནས་ནི། །ཡིད་ཆེས་པ་ཡིས་བརྩོན་པར་བྱོས། །ཞེས་བརྗོད་དོ། །གསུང་གི་འཁོར་ལོ་ནས་སྨོན་ལམ་གྱི་བར་ནི་ཆ་བཞི་
269

ཨེ་ཝཾ་བཀའ་འབུམ་
པའོ། །ལྔ་པ་མདུན་བསྐྱེད་ཀྱི་མགྲོན་གཤེགས་སུ་གསོལ་ཏེ་གཏོར་མ་གཏོང་བ་ནི། མདུན་གྱི་ལྷ་ལ་མཆོད་པ་བསང་སྦྱངས་སྔོན་དུ་འགྲོ་བས། ཕྱི་ནང་ཡིད་ལས་བྱུང་བས་མཆོད་ཅིང་། བསྟོད་པ་ལ་སོགས་པ་སོ་སོའི་གཞུང་བཞིན་བྱས་པའི་
མཐར༑ བཅོམ་ལྡན་འདས་བདག་དང་སེམས་ཅན་ཐམས་ཅད་ལ་མཐར་ཐུག་ཕྱག་རྒྱ་ཆེན་པོ་མཆོག་གི་དངོས་གྲུབ་དང་། གནས་སྐབས་སུ་བྱང་ཆུབ་ཀྱི་སེམས་གཉིས་དང་། རིམ་པ་གཉིས་ཀྱི་མངོན་པར་རྟོགས་པའི་ཡོན་ཏན་མ་ལུས་པའི་དངོས་གྲུབ་
སྩལ་དུ་གསོལ། ཞེས་དངོས་གྲུབ་བླང་། དེ་ནས་ཡིག་བརྒྱ་ལན་གསུམ་གྱི་རྗེས་སུ། མ་འབྱོར་པ་སོགས་དང་། ཁྱེད་ཀྱིས་སེམས་ཅན་གྱི་ཁམས་ལ་རྗེས་སུ་བརྩེ་བས་བཀའ་སྩལ་ཞིང་། དཀྱིལ་འཁོར་གྱི་བྱིན་གྱིས་བརླབས་ཏེ། སེམས་ཅན་གྱི་དོན་
མཛད་ན། སོ་སོ་སྐྱེ་བོ་རྣལ་འབྱོར་ལ་དབང་མ་ཐོབ་པ་རྣམས། བརྗེད་ངས་པས་ཡོ་བྱད་མ་ཚང་བ་ལ་ཉེས་པ་གང་ཅུང་ཟད་གྱིས་པ་དེ་དག་བཟོད་པར་མཛད་དུ་གསོལ། ཞེས་ནོངས་པ་བཟོད་པར་གསོལ། རས་བྲིས་ཀྱི་དཀྱིལ་འཁོར་སོགས་ཡོད་
ན༑ ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་བདག་ཅག་ལ་དགོངས་སུ་གསོལ། ཇི་སྲིད་ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་མི་གནས་པའི་མྱ་ངན་ལས་འདས་པའི་ས་ལ་མ་བཞག་གི་བར་དུ་
ཡེ་ཤེས་པ་ཐམས་ཅད་བརྟན་པར་བཞུགས་སུ་གསོལ། བྱེ་བྲག་ཏུའང་བདེ་བར་གཤེགས་པའི་སྐུ་གསུང་ཐུགས་ཀྱི་རྟེན་འདི་རྣམས་ལ་ཇི་སྲིད་འབྱུང་བ་བཞིའི་གནོད་པས་མ་ཞིག་པ་དེ་སྲིད་དུ། ཡེ་ཤེས་པ་རྣམས་བརྟན་པར་བཞུགས་ནས། སྦྱིན་པའི་བདག་
270

།པོས་ཐོག་དྲངས་པའི་སེམས་ཅན་ཐམས་ཅད་ལ་མཆོག་ཐུན་མོང་གི་དངོས་གྲུབ་མ་ལུས་པ་སྩལ་དུ་གསོལ། ཨོཾ་སུ་པྲ་ཏིཥྛཱ་བཛྲ་ཡ་སྭཱ་ཧཱ། ཞེས་པས་བརྟན་བཞུགས་བྱ། ཚོམ་བུའི་དཀྱིལ་འཁོར། ཨྃ་ཁྱེད་ཀྱིས་སེམས་ཅན་
དོན་ཀུན་མཛད། །རྗེས་སུ་མཐུན་པའི་དངོས་གྲུབ་སྩོལ། །སངས་རྒྱས་ཡུལ་དུ་གཤེགས་ནས་ཀྱང་། །སླར་ཡང་འབྱོན་པར་མཛད་དུ་གསོལ། །ཨོཾ་བཛྲ་མཿ ཞེས་པས་ཡེ་ཤེས་པ་རྣམས་གཤེགས་སུ་གསོལ། ཛཿཧཱུྃ་བཾ་ཧོཿས་དམ་ཚིག་པ་རང་ལ་
བསྡུ༑ དེ་ནས་འཇིག་རྟེན་པའི་མགྲོན་རྣམས་བཛྲ་མུ གཤེགས་སུ་གསོལ་བའམ། སྤྲོ་ན་གཏོར་མ་རྣམས་ས་གཙང་སར་ཁྱེར་ལ། རོལ་མོ་དང་བཅས་པས། དཔལ་ལྡན་མགོན་པོ་མ་ཧཱ་ཀཱ་ལ་དང་། །དཔལ་ལྡན་ལྷ་མོ་མི་ཕམ་སྲིད་གསུམ་བདག །
ལྕམ་དྲལ་ཁྱོད་ཀྱི་བཀའ་ལས་མི་འདའ་བའི། །དུར་ཁྲོད་བདག་པོ་ཞིང་སྐྱོང་འཁོར་དང་བཅས། །སྣང་སྲིད་ལྷ་སྲིན་སྡེ་བརྒྱད་འཁོར་དང་བཅས། །དྲེགས་པ་ཕོ་རྒྱུད་མོ་རྒྱུད་འཁོར་དང་བཅས། །མཁའ་ལྡིང་བྱ་ཁྱི་ལྕགས་སྤྱང་འཁོར་དང་བཅས། །པུ་ཏྲ་
ལ་སོགས་ལས་མཁན་འཁོར་དང་བཅས། །འདིར་གཤེགས་བརྒྱན་གྱི་རྗེས་སུ། སྲིད་ཞིའི་དཔལ་འབྱོར་མ་ལུས་འབྱུང་བའི་གཞི། །ཐུབ་པའི་བསྟན་པ་ཡུན་རིང་གནས་པ་དང་། །དེ་འཛིན་བྱེད་པའི་སྐྱེས་བུ་དམ་པ་ཀུན། །དཔལ་འབྱོར་གྱིས་བརྒྱན་ཡུན་
རིང་ཞབས་བརྟན་མཛོད། །བདག་ཅག་འཁོར་དང་བཅས་པ་ཐམས་ཅད་ལ། །ཚེ་རིང་ནད་མེད་བདེ་སྐྱིད་ཕུན་སུམ་ཚོགས། །དོན་རྣམས་ཐམས་ཅད་ཡིད་བཞིན་འགྲུབ་པ་དང་། །འགྲོ་བའི་དོན་ལ་མཐུ་དང་ལྡན་པར་མཛོད། །ཅེས་པས་བཏང་ལ་མགྲོན་
271

གཤེགས་པར་བསམ་མོ། །དྲུག་པ་བདག་ཉིད་བསྲུངས་ཏེ་ལས་ཀྱི་རྗེས་མི་མངོན་པར་བྱ་བ་ནི། གནས་གསུམ་བྱིན་གྱིས་བརླབ་པ་སོགས་རང་རང་གི་གཞུང་བཞིན་བྱས་ནས། ཆོས་བདག་མེད་པའི་དོན་ལ་མཉམ་པར་གཞག་པས་ངལ་བསོས་ལ། མེ་
ཏོག་གི་ཕྲེང་བ་སོགས་བསྡུ་ཞིང་། ལུས་ལ་ཐིག་ལེ་བཀོད་པ་རྣམས་ཀྱང་ཕྱིས་ལ། སློབ་དཔོན་གྱིས་ཚུལ་འདི་གཞན་ལ་སྨྲས་ན། དམྱལ་བ་ལ་སོགས་པའི་སྡུག་བསྔལ་མཐོང་བར་འགྱུར་བས། ཁྱེད་རྣམས་ཀྱིས་སུ་ལ་ཡང་སྨྲ་བར་མ་བྱེད་ཅིག ཅེས་
གསང་བར་གདམས་ལ། རྫས་དམན་པ་རྣམས་ཆུ་བོར་དོར་ལ། ལས་ཀྱི་རྗེས་མི་མངོན་པར་བསྡུའོ། །གང་གི་ཚེ་དཔའ་མོ་ལྷའི་རྣལ་འབྱོར་བརྟན་ཞིང་དམ་ཚིག་དང་ལྡན་པ་མ་རྙེད་པ་དེའི་ཚེ། སྔར་གྱི་གཡོན་གྲལ་ལ་ཡང་དཔའ་བོ་རྣམས་བཞག་
ཅིང་༑ ཆོ་ག་ཐམས་ཅད་སྔར་བཞིན་མ་ཚང་བ་མེད་པར་བྱ་བ་ནི་དཔའ་བོའི་སྟོན་མོ་སྟེ། དེའི་ཚེ་ཚོགས་ཀྱི་འཁོར་ལོ་ཞེས་མི་བརྗོད་དོ། །ཡང་བདེ་མཆོག་ལུས་དཀྱིལ་ལྟ་བུ་མདུན་བསྐྱེད་མེད་པ་རྣམས་ལ་ནི། མདུན་གྱི་རྟེན་བཅའ་བ་དང་། མདུན་བསྐྱེད་
སྒྲུབ་མཆོད་རྣམས་བོར་ལ། བདག་བསྐྱེད་ཀྱི་རྗེས་ལ་གཏོར་མ་མན་ཆད་སྔར་བཞིན་བྱས་ཏེ། འདི་ལ་མདུན་བསྐྱེད་མེད་པའི་ཕྱིར། ཚོགས་འཁོར་དུ་བྱ་དགོས་ཀྱི། དཔའ་བོའི་སྟོན་མོར་མི་རུང་། གང་ཡང་ལྷའི་རྣལ་འབྱོར་དང་། ཚོགས་འཁོར་གྱི་
ཚིག་ཙམ་དང་། ཆོ་ག་ལ་མ་བྱང་བར་ཚོགས་གྲལ་དུ་འཇུག་པ་ནི། རྫུན་གྱི་རྣལ་འབྱོར་ང་རྒྱལ་བྱེད་པའི་སྦོམ་པོ་འབྱུང་བར་བཤད་ལ། རང་ལྷའི་ཏིང་ངེ་འཛིན་དང་བྲལ་བས་ཟོས་ན། དུད་འགྲོའི་གནས་སུ་སྐྱེ་བར་གསུངས་ཤིང་། ཚོགས་འཁོར་བྱས་

و
ཉེར་གསུམ་
আ
།ནས་ཟས་ཧུབ་སྒྲ་ཅན་དུ་ཟ་བ་སོགས་བསླབ་བྱ་ཕྲ་མོ་དང་ཡང་འགལ་ན། མནར་མེད་པའི་དམྱལ་བར་སྐྱེ་བར་བཤད་པས། སྔོན་དུ་བསྐྱེད་རིམ་ལ་བརྟན་པར་བྱ་བ་དང་། ཚོགས་ཀྱི་བསླབ་བྱ་རྣམས་ལ་མཁས་པར་སྦྱང་བ་
སོགས་ལག་ལེན་དགོས་ཕྱོགས་ནས་བྱེད་པ་ནི། རང་ཉིད་ལ་ཕན་པ་ཁོ་ནར་འདོམ་པའི་སྙིང་གཏམ་ཡིན་ནོ། །དེའི་ཕྱིར་བཤད་རྒྱུད་རྡོ་རྗེ་ཕྲེང་བར། ཕྱི་རུ་ཉན་ཐོས་སྤྱོད་པ་བསྲུང་། །ནང་དུ་འདུས་པའི་དོན་ལ་མཁས། །ཞེས་བཀའ་སྩལ་པའང་། སྟོན་
པ་ཐུགས་རྗེ་ཆེན་པོས་གདུལ་བྱ་རྣམས་ལ་ཕན་པ་ཁོ་ནར་གསུང་པ་ཡིན་ནོ། །གསང་བའི་སྤྱོད་པ་འདི་དག་འཆོལ་བར་སྤྱད་ན་འཇིག་རྟེན་ཐ་མལ་པ་དང་། མུ་སྟེགས་འཆོལ་པ་འགའ་ཞིག་གི་སྤྱོད་པ་དང་ཐུན་མོང་བར་འགྱུར་ཞིང་། དེ་ལ་བརྟེན་ནས་ཁྱིམ་
པ་རྣམས་མ་དད་པ་དང་། སྔགས་ཀྱི་ཐེག་པ་ལ་ཞུགས་པ་རྣམས་ལ་གཞན་གྱིས་བརྙས་པར་འགྱུར་ལ། རྒྱུ་དེ་ལ་བརྟེན་ནས། སངས་རྒྱས་ཀྱི་བསྟན་ལ་གནོད་པར་འགྱུར་བས། བག་ཡོད་པ་ནན་ཏན་དུ་བྱ་ཞིང་དོན་མཁས་པར་ཤེས་པ་གལ་ཆེ་
བས༑ རྒྱུད་འགྲེལ་དང་ཚོགས་འཁོར་གྱི་གཞུང་མཐའ་དག་ལ་ནན་ཏན་བྱ། དེ་ཙམ་མི་ནུས་ན་ཁོ་བོས་བྱས་པའི་ཚོགས་འཁོར་གྱི་རྣམ་གཞག་ཏུ་ཞིབ་ཏུ་འདྲི་བར་འགྱུར་བས་དེར་ཤེས་པར་བྱའོ། །རྒྱ་ཆེན་བསོད་ནམས་ཚོགས་ཀྱི་མཐར་ཐུག་པ། །གང་
གིས་ཚུལ་བཞིན་སྤྱད་ན་ཚེ་འདི་ལ། །བླ་མེད་བྱང་ཆུབ་ངེས་པར་ཐོབ་བྱེད་པའི། །གསང་བ་སྤྱི་ཡི་ཆོ་ག་ཚོགས་འཁོར་འདི། །རྒྱ་ཆེན་ཐོས་པས་ཕྱི་ཡི་སྒྲོ་འདོགས་བཅད། །ཟབ་དོན་བསྒོམས་པས་ནང་གི་རྟོགས་པ་རྒྱས། །ཐུགས་རྗེས་འགྲོ་ལ་ཕན་པ་
273

ལྷུར་ལེན་པ། །བཤེས་གཉེན་མཁས་པ་གྲགས་པ་རིན་ཆེན་གྱིས། །གསུང་གིས་ཡང་ཡང་བསྐུལ་བ་ལ་བརྟེན་ནས། །ཤཱཀྱའི་དགེ་སློང་ཀུན་དགའ་བཟང་པོས་བཀོད། །དེ་ཡི་དགེ་བས་མཐའ་ཡས་སྐྱེ་དགུ་རྣམས། །ཚོགས་གཉིས་མཐར་ཕྱིན་སངས་
རྒྱས་ཐོབ་པར་ཤོག །རྣལ་འབྱོར་ཆེན་པོའི་སྒྲུབ་ཐབས་ཐམས་ཅད་ལ་ཉེ་བར་མཁོ་བའི་ཆོ་ག་གསང་བ་ཀུན་རྒྱན་ཞེས་བྱ་བ་འདི་ནི། རྗེ་བཙུན་མཁས་པའི་དབང་པོ་ཡེ་ཤེས་རྒྱལ་མཚན་དཔལ་བཟང་པོའི་ཞབས་རྡུལ་སྤྱི་བོས་ལེན་པ། ཤཱཀྱའི་དགེ་སློང་ཀུན་
དགའ་བཟང་པོས་གྲུབ་ཆེན་ཌོམྦྷི་ཧེ་རུ་ཀའི་གཞུང་དང་དཔལ་ས་སྐྱ་པ་ཡབ་སྲས་ཀྱི་ཕྱག་བཞེས་ཇི་ལྟ་བ་བཞིན་དུ་སྦྱར་བའི་ཡི་གེ་པ་ནི་དགེ་སློང་བསོད་ནམས་